گونلر کئچیر وَ بوش یئره تقویم واراقلانیر
سونبول کیمی بنؤوشه عؤمور-گون اوراقلانیر
سئوگی گونونده قول-بویون اولمور کی سئوگیلر
اللر چؤرهک غمینده دیز اوسته داراقلانیر
یارما یاوان قالیر گئجهلر آج یاتیر بالام
ارباب ائوینده یاغ یاغین اوستدن تاباقلانیر
چوخدان سئوینجی، توی دویونو تام اونوتموشوق
گولمک ایتیبدی قاشلاریمیز دا قاباقلانیر
یعنی نیشانهسی یاشامیندیر قورو نَفَس
ویروسلانیب او بیرجه نَفَس ده داباقلانیر
مین دفعه سانجیلیب ایلانا هئچ آییلمیریق
آلدانمیشیق “آل”ا*، باشیمیز هئی پاپاقلانیر
اینجلمیشیک ائله، تورا بنزیر یاشام ایپی
بَتدیر پوفه، بئله لاپ اوجوندان ساپاقلانیر
گون گؤرمهمیش و سئوگی تامین دادمامیش “سحر”
بیر گون خبر یئتر اؤلوم ایله آداقلانیر
*آل: بو غزلده حیله معنادادیر
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab